**Kedvezményes étkezéssel kapcsolatos tájékoztatás a szülők, gondviselők részére**

A Szándéknyilatkozat és igénylőlap c. nyomtatványt **minden évben újra ki kell tölteni az étkezés igényléshez** a **2025/2026-os tanévre vonatkozóan is,** ha a gyermek kedvezményes étkezésre nem jogosult, akkor is!!

**Kedvezményre jogosító nyilatkozatok érvényesítéséhez szükséges papírok:**

*(az igazolások magyar nyelven kiállított okiratok lehetnek, külföldön kiállított igazolást hiteles fordítással tudunk figyelembe venni)*

***Nagycsaládos kedvezmény (3 vagy több gyermek) esetén***

* elegendő a szülői nyilatkozat figyelembe véve az erre vonatkozó törvényi előírásokat.

8. sz. melléklet kitöltése iskolai tanulók esetében

6. sz. melléklet kitöltése óvodások esetében

*FONTOS: 25 év feletti (bármilyen képzésben résztvevő) tanuló gyermek NEM számít bele a családban nevelkedő gyerekek létszámába, kivéve, ha súlyos fogyatékossággal él, és ezt igazolják!*

***Tartós betegség vagy fogyatékosság - díjkedvezmény esetén***

* Igazolás emelt összegű családi pótlékról (MÁK határozat másolata) vagy
* Igazolás tartósan beteg, vagy súlyosan fogyatékos gyermekről (szakorvos állítja ki). vagy
* Szakértői és rehabilitációs bizottság szakvéleménye (ha az állapot nem végleges a kedvezmény a határozatban vagy szakvéleményben meghatározott időtartama alatt vehető igénybe)

*FONTOS: A hatósági kártya önmagában nem elegendő igazolási mód!*

***Rendszeres gyermekvédelmi - díjkedvezmény esetén***

* a települési önkormányzat jegyzőjének rendszeres gyermekvédelmi kedvezményt megállapító határozata, mely kijelöli a kedvezményezett részére az igénybevételre jogosító kezdő napot, ez általában1 éves időtartam. A kedvezmény csak a határozat szerinti időtartam alatt jár!

*FONTOS: Az önkormányzat által kiadott halmozottan hátrányos helyzet megállapítására vonatkozó dokumentum alapján a kedvezmény ezen a jogcímen nem érvényesíthető!*

***Nevelésbe vett/ utógondozói ellátás - díjkedvezmény esetén***

* gyámhatósági határozat, amely kimondja a nevelésbe vételt.
* 9. melléklet az átmeneti otthon által kitöltve, lepecsételve (nevelőszülői aláírással, pecsét nélkül nem fogadható el**)**

*FONTOS: a Gyvt. 151.§ (8) bek. értelmében a nevelőszülőknél, gyermekotthonban vagy más bentlakásos intézményben ideiglenes hatállyal elhelyezettek, illetve nem nappali rendszerű oktatásban résztvevő - utógondozói ellátásban részesülő - fiatal után a normatív kedvezmény nem vehető igénybe!*

***Jövedelem alapú térítésmentes ellátás* (**kizárólag óvodai ellátásban fordulhat elő**)**

* **jövedelemnyilatkozat kitöltése *(****6.sz. melléklet f. pontjának jelölése)*

***Diétás étkezés:* (nem feltétlenül kapcsolódik a tartós betegség kedvezményhez)**

Diétás étrend igénylésének befogadása és teljesítése: a 37/2014.(IV.30.) EMMI rendelet 2.§ (1) bek.22. pontja szerinti képesítésű **szakorvosi vélemény** alapján, vagy **átmeneti igazolásként** (kiállítástól számított 6 hónapig érvényes) **a háziorvosi, házi gyermekorvosi, vagy iskola-egészségügyi ellátást biztosító orvos** által kiadott igazolás alapján kell a megfelelő diétás étrendet biztosítani. **A 6 hónapos átmeneti időszak lejárta után az átmeneti igazolás nem hosszabbítható meg és nem állítható ki újra**. Ezt követően kizárólag s**zakorvosi igazolás alapján biztosítható a diétás ellátás. Szakorvosi igazolás\* *vagy* átmeneti igazolás *és* diétás igénylőlap kitöltése nélkül nem tudjuk a diétás étkezést teljesíteni.** *\*37/2014. (IV. 30.) EMMI rendelet a közétkeztetésre vonatkozó táplálkozás-egészségügyi előírásokról*

**Diétás étkezést kizárólag tanulók számára tudunk nyújtani.**

*FONTOS: további információ a* [*https://eszgsz.hu*](https://eszgsz.hu) *oldalunkon található!*

**Figyelem: A különböző kedvezményre jogosító jogcímekre járó jogosultságok nem vonhatóak össze!**

*(célszerű azt választani, amelyik**hosszabb időtartamú, vagy végleges állapotot igazol).*

Budapest, 2025. március 18. **Simonné dr. Németh Katalin**

 GSZ igazgató s. k.